pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมจัดงาน“ไทย-เดนมาร์ค มิ้ลค์สิค เฟสติวัล 2019”
วันพฤหัสบดีที่ 28 พฤศจิกายน 2562
กระทรวงเกษตรฯ เตรียมจัดงาน“ไทย-เดนมาร์ค มิ้ลค์สิค เฟสติวัล 2019”
กระทรวงเกษตรฯ เตรียมจัดงาน“ไทย-เดนมาร์ค มิ้ลค์สิค เฟสติวัล 2019” (Thai-Denmark Milksic Festival 2019) ปลุกประแสคนรุ่นใหม่หันมาดื่มนม ณ บริเวณลานเนินนุ่ม จ.เชียงใหม่ ในวันที่ 15 ธ.ค. 62 นี้
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการแถลงข่าวการจัดงาน “ไทย-เดนมาร์ค มิ้ลค์สิค เฟสติวัล 2019” (Thai-Denmark Milksic Festival 2019) ณ ห้องประชุม 115 กระทรวงเกษตรและสหกรณ์ ว่า กระทรวงเกษตรและสหกรณ์ โดย องค์การส่งเสริมกิจการโคนมแห่งประเทศไทย (อ.ส.ค.) มีกําหนดการจัดงาน “ไทย-เดนมาร์ค มิ้ลค์สิค เฟสติวัล 2019” (Thai-Denmark Milksic Festival 2019) ในวันที่ 15 ธันวาคม 2562 ณ บริเวณลานเนินนุ่ม ต.ดอนแก้ว อ.แม่ริม จ.เชียงใหม่และจะหมุนเวียนไปตามภูมิภาคต่างๆทั่วประเทศ เพื่อสืบสาน รักษา และต่อยอด “โคนมอาชีพพระราชทาน” ซึ่งเป็นอาชีพทรงคุณค่าที่ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระราชทานไว้ให้แก่เกษตรกรไทย ให้มีความมั่นคง มั่งคั่ง และยั่งยืน สามารถอยู่ได้ด้วยตนเอง
นางสาวมนัญญา กล่าวว่า กระทรวงเกษตรฯ ได้มีนโยบายเร่งด่วนส่งเสริมและพัฒนาศักยภาพอาชีพการเลี้ยงโคนมแก่เกษตรกรผู้เลี้ยงโคนมของไทย ส่งเสริมงานวิจัยการเลี้ยงโคนม เพื่อนําไปพัฒนาต่อยอดให้เกิดประสิทธิภาพในการจัดการฟาร์มโคนมให้แก่เกษตรกรในด้านการผลิต สนับสนุนให้เกิดการกระจายรายได้ให้แก่เกษตรกร และจากสถิติพบว่าคนไทยมีการบริโภคนมเพียง 18 ลิตร/คน/ปี ยังน้อยกว่าที่องค์การอนามัยโลก (WHO) กําหนด ในขณะที่อัตราเฉลี่ยการบริโภคนมของประชากรทั่วโลกอยู่ที่ในระดับ 113 ลิตร/คน/ปี คณะอนุกรรมการรณรงค์การบริโภคนมจึงได้กําหนดเป้าหมายการเพิ่มปริมาณการดื่มนมของคนไทย จากปริมาณ 18 ลิตร เป็น 25 ลิตร/คน/ปี ภายในปี 2569
ทั้งนี้ การจัดงานดังกล่าว มีกลุ่มเป้าหมาย อายุระหว่าง 13 – 53 ปี กลุ่ม Gen Z (อายุ 8 – 20 ปี) ถึงกลุ่ม Gen X (อายุ 38-53 ปี) ที่กําลังมองหาผลิตภัณฑ์สุขภาพที่มีคุณภาพ เพื่อตอบสนองความต้องการในการบริโภคของตนเองได้หันมาสนใจและดื่มนมมากขึ้น ซึ่งการจัดงานดังกล่าวถือเป็นประโยชน์อย่างยิ่งที่จะทําให้แบรนด์ไทย-เดนมาร์ค ซึ่งเป็นผลิตภัณฑ์ภายใต้รัฐวิสาหกิจของกระทรวงเกษตรฯ มีรายได้จากอัตราการเติบโตทางการตลาดที่มั่นคงและแข็งแรงยิ่งขึ้น ตลอดจน ช่วยรองรับปริมาณน้ํานมดิบของเกษตรกรที่เพิ่มขึ้นในอนาคตซึ่งจะช่วยให้เกษตรกรโคนมไทยไม่ต้องประสบปัญหาน้ํานมล้นตลาด และส่งเสริมสุขภาพอนามัยที่ดีให้กับคนไทยทั่วประเทศ สอดคล้องกับนโยบายสําคัญของรัฐบาล
ด้าน ดร.ณรงค์ฤทธิ์ วงศ์สุวรรณ ผู้อํานวยการองค์การส่งเสริมกิจการโคนมแห่งประเทศไทย (อ.ส.ค.) กล่าวเพิ่มเติมว่า องค์การส่งเสริมกิจการโคนมแห่งประเทศไทย (อ.ส.ค.) ได้กําหนดเป้าหมาย การเพิ่มปริมาณการดื่มนมของคนไทยจากปริมาณ 18 ลิตรเป็น 25 ลิตร/คน/ปี ภายในปี 2569 ซึ่งเป็นส่วนสําคัญในการขับเคลื่อนยุทธศาสตร์ของกระทรวงเกษตรฯ ในการสร้างความเข้มแข็ง และการรับรู้ให้เกษตรกรผู้เลี้ยงโคนมยุคใหม่ เร่งปรับตัวรองรับการเปิดเสรีทางการค้าหรือ Free Trade Area : FTA ที่มีต่ออุตสาหกรรมนมและผลิตภัณฑ์นมของไทย และเพิ่มความสามารถในการแข่งขันภาคการเกษตรตามวิสัยทัศน์ของรัฐบาลในการพัฒนาศักยภาพอุตสาหกรรมนมไทยให้พัฒนายิ่งขึ้นไปอีกด้วย
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“สคร. จัดเก็บรายได้จากรัฐวิสาหกิจ ไตรมาสแรกของปี 2561 สูงกว่าเป้าหมาย 28% ช่วยรักษาเสถียรภาพการคลัง”
วันอังคารที่ 16 มกราคม 2561
“สคร. จัดเก็บรายได้จากรัฐวิสาหกิจ ไตรมาสแรกของปี 2561 สูงกว่าเป้าหมาย 28% ช่วยรักษาเสถียรภาพการคลัง”
ในเดือนธันวาคม 2560 สคร. จัดเก็บรายได้แผ่นดินจํานวน 4,413 ล้านบาท สูงกว่าเป้าหมายการจัดเก็บรายได้แผ่นดินจํานวน 2,463 ล้านบาท ส่งผลให้ไตรมาสแรกของปีงบประมาณ 2561 (ตุลาคม – ธันวาคม 2560) สคร. จัดเก็บรายได้แผ่นดินรวมทั้งสิ้นจํานวน 43,313 ล้านบาท
นายเอกนิติ นิติทัณฑ์ประภาศ ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในเดือนธันวาคม 2560 สคร. จัดเก็บรายได้แผ่นดินจํานวน 4,413 ล้านบาท สูงกว่าเป้าหมายการจัดเก็บรายได้แผ่นดินจํานวน 2,463 ล้านบาท ส่งผลให้ไตรมาสแรกของปีงบประมาณ 2561 (ตุลาคม – ธันวาคม 2560) สคร. จัดเก็บรายได้แผ่นดินรวมทั้งสิ้นจํานวน 43,313 ล้านบาท ซึ่งสูงกว่าเป้าหมายสะสม จํานวน 9,557 ล้านบาท หรือคิดเป็นร้อยละ 28 ซึ่งมีส่วนช่วยรักษาเสถียรภาพการคลังของประเทศ
นายชาญวิทย์ นาคบุรี รองผู้อํานวยการ สคร. ในฐานะโฆษก สคร. กล่าวเพิ่มเติมว่า สาเหตุหลักที่รัฐวิสาหกิจนําส่งรายได้แผ่นดินสูงกว่าเป้าหมาย เนื่องจากประสิทธิภาพการดําเนินงานของรัฐวิสาหกิจที่เพิ่มขึ้น ซึ่งมีส่วนทําให้ผลประกอบการของรัฐวิสาหกิจดีขึ้น โดยมีรัฐวิสาหกิจที่นําส่งรายได้ไตรมาสแรกของปีงบประมาณ 2561สูงสุด 5 อันดับแรก ได้แก่ การไฟฟ้าฝ่ายผลิตแห่งประเทศไทย จํานวน 13,384 ล้านบาท สํานักงานสลากกินแบ่งรัฐบาล จํานวน 8,483 ล้านบาท ธนาคารออมสิน จํานวน 6,525 ล้านบาท การไฟฟ้าส่วนภูมิภาค จํานวน 5,693 ล้านบาท และการไฟฟ้านครหลวง จํานวน 2,510 ล้านบาท
นายเอกนิติ นิติทัณฑ์ประภาศ ผู้อํานวยการ สคร. กล่าวสรุปว่า ในปีงบประมาณ 2561 สคร. ได้มีนโยบายเพื่อสนับสนุนให้รัฐวิสาหกิจยกระดับประสิทธิภาพการดําเนินงานผ่านการนําระบบเทคโนโลยีสารสนเทศและนวัตกรรมมาใช้ปรับปรุงกระบวนการทํางานให้มีประสิทธิภาพมากยิ่งขึ้น เพื่อรัฐวิสาหกิจจะได้มีผลประกอบการที่ดียิ่งขึ้น และสามารถนําส่งรายได้แผ่นดินเป็นไปตามเป้าหมายการจัดเก็บตามเอกสารงบประมาณ 2561 ที่กําหนดไว้จํานวน 137,000 ล้านบาท ซึ่งจะช่วยรักษาเสถียรภาพการคลังของประเทศด้วย
รัฐบาลไทย-ข่าวทำเนียบรัฐบาล-ก.อุตฯ โดย ส.อาหาร เปิดอีเว้นท์ใหญ่ “Thailand : Taste of Street Food 4.0” ยกระดับร้านอาหารริมทาง สร้างโอกาสทางธุรกิจสู่อุตสาหกรรม 27 – 29 เม.ย. นี้ ใต้สะพานพระราม 8 ฝั่งธนบุรี
วันเสาร์ที่ 28 เมษายน 2561
ก.อุตฯ โดย ส.อาหาร เปิดอีเว้นท์ใหญ่ “Thailand : Taste of Street Food 4.0” ยกระดับร้านอาหารริมทาง สร้างโอกาสทางธุรกิจสู่อุตสาหกรรม 27 – 29 เม.ย. นี้ ใต้สะพานพระราม 8 ฝั่งธนบุรี
ก.อุตฯ โดย ส.อาหาร เปิดอีเว้นท์ใหญ่ “Thailand : Taste of Street Food 4.0” ยกระดับร้านอาหารริมทาง สร้างโอกาสทางธุรกิจสู่อุตสาหกรรม 27 – 29 เม.ย. นี้ ใต้สะพานพระราม 8 ฝั่งธนบุรี
วันนี้ (27 เมษายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงาน Thailand : Taste of Street Food 4.0, MAKEOVER Chance to the Future “สร้างโอกาสทางธุรกิจสู่อนาคต” ซึ่งจัดขึ้นระหว่างวันที่ 27 - 29 เมษายน 2561 เวลา 11.00 - 22.00 น. และกล่าวปาฐกถาพิเศษหัวข้อ “นโยบายการผลักดัน Street Food ไทยให้ก้าวสู่ยุค 4.0” โดยมีนายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นายพสุ โลหารชุน ปลัดกระทรวงอุตสาหกรรม และประธานคณะกรรมการสถาบันอาหาร นายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม ผู้บริหารกระทรวงอุตสาหกรรม คณะทูตานุทูตจากประเทศต่างๆ แขกผู้มีเกียรติจากภาครัฐและเอกชน ผู้มีชื่อเสียงในแวดวงการท่องเที่ยว อาหาร โรงแรม สายการบิน สถาบันการศึกษา และสื่อมวลชนร่วมงาน ณ สวนหลวงพระราม 8 ลานอเนกประสงค์ใกล้พระบรมราชานุสาวรีย์รัชกาลที่ 8 เชิงสะพานพระราม 8 ฝั่งธนบุรี
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม กล่าวว่า ผู้ประกอบการ Street Food นับเป็นผู้ประกอบการเศรษฐกิจฐานรากที่เป็นกลไกสําคัญที่จะต่อยอดไปถึงเศรษฐกิจมหภาค มีจํานวนมากกว่า 103,000 ร้านทั่วประเทศ และมีมูลค่าตลาดสูงราว 2.7 แสนล้านบาทต่อปี จากนโยบายของรัฐบาลในการมุ่งเน้นสร้างความเข้มแข็งให้กับผู้ประกอบการในกลุ่มเศรษฐกิจฐานราก โดยการสร้างความเข้าใจที่ถูกต้องเรื่องวิธีการดําเนินธุรกิจ และกระบวนการสร้างรายได้ สนับสนุน และส่งเสริมให้ดําเนินการตามความถนัด และความเชี่ยวชาญ ประกอบกับในปี 2560 ประเทศไทยได้รับการจัดอันดับจากเว็บไซด์ CNN ให้เป็นประเทศที่มีอาหารริมทางที่ดีที่สุดในโลก กระทรวงอุตสาหกรรม จึงมอบหมายให้ สถาบันอาหาร จัดทําแผนพัฒนาผู้ประกอบการในกลุ่ม Street Food ด้วยการพัฒนามาตรฐาน ความปลอดภัย และคุณภาพของสินค้าอาหารให้ตอบโจทย์ผู้บริโภค
ภายในงานมีการจัดแสดงนิทรรศการตัวอย่าง Street Food สู่อุตสาหกรรม แนวโน้มบรรจุภัณฑ์ในอนาคต และผลิตภัณฑ์อาหารริมทางที่นําเทคโนโลยีและนวัตกรรมมาประยุกต์ใช้ เช่น ขนมหม้อแกงกรอบ ขนมจีนน้ํายาปูฟรีซดราย น้ําซอสผัดไทยทิพย์สมัย และจัดเลี้ยงอาหารในรูปแบบ Family Dinner
ทั้งนี้การจัดเลี้ยงดังกล่าว เป็นการคัดเลือกเมนูอาหาร Street Food ที่ได้รับความนิยม มาปรุงและตกแต่งการเสิร์ฟโดยเชฟชุมพล แจ้งไพร อาหารคาว ได้แก่ ไก่ย่างเสียบตะไคร้ ส้มตํา สะเต๊ะไก่ ขนมครกซ่อนตีนไก่เจลาติน กระเพาะปลา ผัดไทยกุ้งสด หอยทอดเสิร์ฟแบบกระทะร้อน ข้าวมันไก่ ทะเลเผาเสิร์ฟบนเตาอั้งโล่ ข้าวผัดปูเสิร์ฟในใบบัว ต้มยําหัวปลาหม้อไฟ และข้าวกะเพราเนื้อไข่ดาว อาหารหวาน ได้แก่ รวมมิตรน้ําแข็งใส บัวลอยเบญจรงค์ 5 สี ไอศกรีมและข้าวเหนียวมะม่วง และผลไม้เสิร์ฟบนรถเข็น อาทิ มะม่วงน้ําปลาหวาน มะละกอ แตงโม ฝรั่ง สับปะรด ชมพู่ เครื่องดื่ม ได้แก่ มะพร้าวน้ําหอมเสิร์ฟทั้งลูก น้ําลําไย น้ําตะไคร้ใบเตย และน้ําแร่ตราช้าง เป็นต้น
รัฐบาลไทย-ข่าวทำเนียบรัฐบาล-อธิบดี กสร. มอบเช็คเงินกู้กองทุนเพื่อผู้ใช้แรงงานให้แก่สหกรณ์ออมทรัพย์โรงแรมรอยัลออคิด เชอราตัน จำกัด จำนวน 3 ล้านบาท
วันศุกร์ที่ 17 กรกฎาคม 2563
อธิบดี กสร. มอบเช็คเงินกู้กองทุนเพื่อผู้ใช้แรงงานให้แก่สหกรณ์ออมทรัพย์โรงแรมรอยัลออคิด เชอราตัน จํากัด จํานวน 3 ล้านบาท
อธิบดีกรมสวัสดิการและคุ้มครองแรงงานมอบเงินกู้กองทุนเพื่อผู้ใช้แรงงาน จํานวน 3 ล้านบาท ให้สหกรณ์ออมทรัพย์โรงแรมรอยัลออคิด เชอราตัน จํากัด
วันที่ 16 กรกฎาคม 2563 นายอภิญญา สุจริตตานันท์ อธิบดีกรมสวัสดิการและคุ้มครองแรงงาน เป็นประธานมอบเงินกู้กองทุน
เพื่อผู้ใช้แรงงาน จํานวน 3,000,000 บาท ให้แก่สหกรณ์ออมทรัพย์โรงแรมรอยัลออคิด เชอราตัน จํากัดโดยมีนาย ประเสริฐ จวนรุ่ง ประธานกรรมการสหกรณ์ออมทรัพย์ เป็นผู้รับมอบ และมีนางอุดมลักษณ์ สอนสารีรองอธิบดีกรมสวัสดิการและคุ้มครองแรงงาน ร่วมเป็นสักขีพยาน เงินกู้ดังกล่าวสหกรณ์ฯ จะนําไปใช้เพื่อวัตถุประสงค์เป็นทุนหมุนเวียนในการให้บริการสินเชื่อแก่สมาชิกที่ได้รับความเดือดร้อนจากหนี้นอกระบบ และบัตรเครดิต ตลอดจนนําไปพัฒนารายได้ให้แก่สมาชิกและครอบครัว คาดว่าเงินกู้ที่สหกรณ์ได้รับในครั้งนี้จะก่อให้เกิดประโยชน์แก่ผู้ใช้แรงงานที่เป็นสมาชิกสหกรณ์ 310 คน
รัฐบาลไทย-ข่าวทำเนียบรัฐบาล-รัฐบาลเชิญชวนคนไทย ร่วมสืบสานอนุรักษ์ประเพณีไทยด้วยการแต่งชุดไทยบริจาคโลหิตช่วงเทศกาลสงกรานต์
วันอังคารที่ 10 เมษายน 2561
รัฐบาลเชิญชวนคนไทย ร่วมสืบสานอนุรักษ์ประเพณีไทยด้วยการแต่งชุดไทยบริจาคโลหิตช่วงเทศกาลสงกรานต์
รัฐบาลเชิญชวนแต่งชุดไทยบริจาคโลหิต  ร่วมสืบสานอนุรักษ์ประเพณีสงกรานต์ “แล้งนี้  ไม่แล้งน้ําใจ ด้วยการให้โลหิต” ระหว่างวันที่ 9-16  เม.ย. 61  ณ ศูนย์บริการโลหิตแห่งชาติ
วันนี้ (10 เมษายน 2561) ณ โถงกลางตึกบัญชาการ 1 ทําเนียบรัฐบาล เวลา 9.30 น. ก่อนประชุมคณะรัฐมนตรี นาวาโทหญิงแพทย์หญิงอุบลวัณณ์ จรูญเรืองฤทธิ์ ผู้อํานวยการศูนย์บริการโลหิตแห่งชาติ สภากาชาดไทย และเจ้าหน้าที่ศูนย์บริการโลหิตแห่งชาติ สภากาชาดไทย นําคณะศิลปิน เข้าพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์เชิญชวนคนไทยแต่งชุดไทยบริจาคโลหิต และร่วมสืบสานอนุรักษ์ประเพณีสงกรานต์ ในโครงการ “แล้งนี้ ไม่แล้งน้ําใจ ด้วยการให้โลหิต” ระหว่างวันที่ 9-16 เมษายน 2561 ณ ศูนย์บริการโลหิตแห่งชาติ ถนนอังรีดูนังต์ ใน Concept “แต่งชุดไทยบริจาคโลหิต เพื่อให้มีปริมาณเพียงพอ จ่ายให้กับโรงพยาบาลต่าง ๆ ทั่วประเทศ ในช่วงเทศกาลสงกรานต์ปีนี้ ที่มีวันหยุดหลายวัน ซึ่งเป็นการเตรียมพร้อมสํารองโลหิตเพื่อใช้ในการรักษาผู้ป่วยได้อย่างทันท่วงทีและทุกช่วงเวลา ขณะนี้ตามโรงพยาบาลต่าง ๆ ได้มีการขอรับโลหิตเพิ่มขึ้นเป็นเท่าตัว โดยผู้บริจาคโลหิตในโครงการฯ จะได้รับเสื้อยืด “BLOOD DONATION” เป็นที่ระลึกด้วย
ทั้งนี้ ศูนย์บริการโลหิตแห่งชาติ สภากาชาดไทย ขอเชิญชวนคนไทยร่วมกันบริจาคโลหิตในช่วงเทศกาลสงกรานต์ สามารถสอบถามรายละเอียดเพิ่มเติมได้ที่ ฝ่ายประชาสัมพันธ์และจัดหาผู้บริจาคโลหิต โทร.0 2256 4300 , 0 2263 9600-99 ต่อ 1101
..........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โค้งสุดท้าย ศูนย์ OSS ปลัดแรงงานสั่งลุยเต็มที่จนคนสุดท้าย
วันศุกร์ที่ 30 มีนาคม 2561
โค้งสุดท้าย ศูนย์ OSS ปลัดแรงงานสั่งลุยเต็มที่จนคนสุดท้าย
ปลัดแรงงาน สั่งเต็มที่โค้งสุดท้ายให้บริการศูนย์ OSS จนถึงคนสุดท้าย แนะลงทะเบียนผ่านเว็บไซต์กรมการจัดหางานที่่ www.doe.go.th สะดวกรวดเร็ว พร้อมส่งชุดรับรายงานตัวลงพื้นที่ ทั้งนี้แรงงานต่างด้าวอาศัยอยู่เป็นจํานวนมาก เพื่อให้แล้วเสร็จภายใน ๓๑ มีนาคม ๒๕๖๑
นายจรินทร์ จักกะพาก ปลัดกระทรวงแรงงาน เปิดเผย โค้งสุดท้ายก่อน ๓๑ มีนาคมที่จะถึงนี้การให้บริการศูนย์บริการเบ็ดเสร็จ (OSS) รับทําทะเบียนประวัติแรงงานต่างด้าว ๓ สัญชาติ กัมพูชา ลาว และเมียนมา ทุกหน่วยทั่วประเทศ ได้สั่งการให้ทุกหน่วยในสังกัดกระทรวงแรงงาน กรมการจัดหางาน กรมพัฒนาฝีมือแรงงาน กรมสวัสดิการและคุ้มครองแรงงาน สํานักงานประกันสังคม และสํานักงานปลัดกระทรวงแรงงาน ทํางานเต็มที่จัดเจ้าหน้าที่ให้บริการ พร้อมรับแรงงานต่างด้าวที่มาใช้บริการที่ศูนย์ OSS จนถึงคนสุดท้ายที่มาใช้บริการ ทั้ง ๒ กลุ่ม คือ กลุ่มที่พิสูจน์สัญชาติแล้ว และกลุ่มที่ยังไม่พิสูจน์สัญชาติ และเพื่อให้ทันภายในกําหนดและลดความแออัดของแรงงานต่างด้าวที่จะเดินทางมาทางศูนย์ OSS นายจ้างและแรงงานต่างด้าวสามารถลงทะเบียนผ่านช่องทางอินเทอร์เน็ตผ่านเว็บไซต์กรมการจัดหางานที่ www.doe.go.th ตั้งแต่บัดนี้จนถึงเวลา ๒๔.๐๐ น.ของวันที่ ๓๑ มีนาคม ๒๕๖๑ ซึ่งมีความสะดวกรวดเร็วมากกว่า โดยจะได้รับแจ้งวัน เวลา ให้มาจัดทําทะเบียนประวัติในภายหลัง ภายใน ๓๐ มิถุนายน ๒๕๖๑ นอกจากนี้ในพื้นที่ๆ มีแรงงานต่างด้าวอาศัยอยู่เป็นจํานวนมาก อาทิ ประตูน้ํา ห้วยขวาง ตลาดไท ได้เตรียมจัดชุดเคลื่อนที่ลงพื้นที่เร่งให้บริการรับลงทะเบียนออนไลน์ให้แล้วเสร็จตามระยะเวลาที่กําหนด
นายจรินทร์ฯ ยังได้ย้ําว่า ให้นายจ้างและแรงงานต่างด้าวลงทะเบียนผ่านช่องทางอินเทอร์เน็ตผ่านเว็บไซต์กรมการจัดหางานที่ www.doe.go.th ภายใน ๓๑ มีนาคมนี้ โดยสามารถใช้สมาร์ทโฟนกรอกข้อมูลได้เลย ทั้งนี้เพื่อให้สามารถอยู่ในราชอาณาจักรและทํางานได้ ซึ่งหากพ้นกําหนดจะไม่มีการขยายเวลาออกไปอีก และมีความผิดตามที่กฎหมายกําหนดทั้งจําและปรับ
รัฐบาลไทย-ข่าวทำเนียบรัฐบาล-กระทรวงเกษตรฯ มุ่งดำเนินการจัดทำระบบคอมพาร์ทเมนต์ปลอดโรคปากและเท้าเปื่อยในสุกร
วันศุกร์ที่ 25 พฤษภาคม 2561
กระทรวงเกษตรฯ มุ่งดําเนินการจัดทําระบบคอมพาร์ทเมนต์ปลอดโรคปากและเท้าเปื่อยในสุกร
กระทรวงเกษตรฯ มุ่งดําเนินการจัดทําระบบคอมพาร์ทเมนต์ปลอดโรคปากและเท้าเปื่อยในสุกรเพื่อการส่งออกไปยังสาธารณรัฐประชาชนจีน
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจราชการงานตามนโยบายกระทรวงเกษตรและสหกรณ์ ณ จังหวัดลําพูน และจังหวัดลําปาง ว่า กระทรวงเกษตรและสหกรณ์ โดยกรมปศุสัตว์ ได้ดําเนินการจัดทําระบบคอมพาร์ทเมนต์ปลอดโรคปากและเท้าเปื่อยในสุกรเพื่อการส่งออกไปยังสาธารณรัฐประชาชนจีน ซึ่งขั้นตอนการจัดทําระบบคอมพาร์เมนต์ปลอดโรคปากและเท้าเปื่อยในสุกร ประกอบด้วย การประเมินความเสี่ยงระบบความปลอดภัยทางชีวภาพ การเฝ้าระวังในระบบคอมพาร์ทเมนต์และพื้นที่กันชน การจัดทําระบบตรวจสอบย้อนกลับ แผนการรับมือฉุกเฉินกรณีเกิดโรคระบาด ระบบการควบคุมเคลื่อนย้าย และระบบเอกสารและการจดบันทึก เป็นต้น ซึ่งเมื่อกรมปศุสัตว์ร่างหลักเกณฑ์ขั้นตอนการดําเนินการดังกล่าวเรียบร้อยแล้ว จะจัดให้มีการประชาพิจารณ์ เพื่อให้ผู้มีส่วนได้ส่วนเสียเข้ามามีส่วนร่วมในการกําหนดหลักเกณฑ์ด้วย
ทั้งนี้ ในพื้นที่ปศุสัตว์เขต 5 ครอบคลุมพื้นที่ 8 จังหวัดภาคเหนือ ได้แก่ เชียงใหม่ เชียงราย แพร่ น่าน พะเยา ลําปาง ลําพูน และแม่ฮ่องสอน มีฟาร์มสุกรที่มีมาตรฐาน GAP และฟาร์มสุกรปลอดโรคปากและเท้าเปื่อยที่ได้ผ่านการรับรองจากกรมปศุสัตว์ รวมทั้งมีที่ตั้งของฟาร์มห่างจากปัจจัยเสี่ยง เช่น ตลาดนัดค้าสัตว์และโรงฆ่าสัตว์ อย่างน้อย 5 กิโลเมตรในพื้นที่จังหวัดลําปางและลําพูน จํานวน 16 ฟาร์ม ซึ่งเป็นฟาร์มสุกรที่มีศักยภาพในการพัฒนาให้เป็นระบบคอมพาร์ทเมนต์ปลอดโรคปากและเท้าเปื่อยได้ในอนาคต
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ศธ.จัดอบรมครูภาษาอังกฤษ Boot Camp ระดับภูมิภาคทั่วประเทศ ปี 2560
วันพุธที่ 11 มกราคม 2560
ศธ.จัดอบรมครูภาษาอังกฤษ Boot Camp ระดับภูมิภาคทั่วประเทศ ปี 2560
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พบปะกับผู้เข้ารับการอบรมโครงการอบรมพัฒนาครูภาษาอังกฤษระดับภูมิภาค ภาคเหนือ
ที่ศูนย์พัฒนาครูภาษาอังกฤษระดับภูมิภาค(Regional English Training Centre)ภาคเหนือ โรงเรียนวัฒโนทัยพายัพ จังหวัดเชียงใหม่
รมว.ศึกษาธิการ กล่าวว่าศูนย์อบรมพัฒนาครูภาษาอังกฤษระดับภูมิภาค (Regional English Training Centre) สํานักงานคณะกรรมการการศึกษาขั้นพื้นฐาน (สพฐ.) ได้กําหนดจัดการอบรมพัฒนาครูผู้สอนภาษาอังกฤษระดับภูมิภาคทั่วประเทศ เพื่อขยายผลการอบรมต่อจากปี 2559 ซึ่งเป็นการประชุมเชิงปฏิบัติการพัฒนาครูแกนนําด้านการเรียนการสอนภาษาอังกฤษ (Boot Camp)โดยในการอบรมครั้งนี้ได้เน้นให้ครูผู้สอนได้รับการพัฒนาทักษะการออกแบบกิจกรรมการสอนภาษาอังกฤษเพื่อการสื่อสารที่เน้นผู้เรียนเป็นสําคัญ เรียนรู้ และได้ฝึกกับเจ้าของภาษาจาก British Council ผ่านกระบวนการกลุ่มที่เรียกว่า Micro Teachingโดยใช้เวลาอบรม 3 สัปดาห์ ตั้งแต่วันที่ 9-27 มกราคม 2560 ที่ศูนย์อบรมพัฒนาครูภาษาอังกฤษระดับภูมิภาคทั่วประเทศ
ทั้งนี้ การที่ประเทศไทยประสบปัญหาเกี่ยวกับความสามารถในการแข่งขันของประเทศยังสู้ประเทศอื่นไม่ได้ในเวทีโลกไม่ใช่เพราะคนของเราไม่เก่ง แต่เกิดจากการที่เรายังขาดทักษะด้านการสื่อสารภาษาอังกฤษ ซึ่งมีความสําคัญต่อการสื่อสาร และแข่งขันกับนานาประเทศ
นอกจากนี้ การที่กระทรวงศึกษาธิการได้จัดการอบรมครั้งนี้ ยังสอดคล้องกับแผนยุทธศาสตร์ชาติ ระยะ 20 ปี (พ.ศ.2560-2579)ที่ได้กําหนดไว้ในรัฐธรรมนูญฯ ใน 2 ยุทธศาสตร์ที่สําคัญ คือ ยุทธศาสตร์การสร้างความสามารถในการแข่งขัน และด้านการลงทุนในทรัพยากรมนุษย์ เพื่อให้เราสามารถสู้ได้ในเวทีโลกในอนาคตอันใกล้
ดังนั้น จึงขอให้ทุกคนคิดว่ากําลังทํางานที่สําคัญ ที่จะนําไปสู่การสร้างประเทศให้มั่นคง มั่งคั่ง และยั่งยืน พร้อมทั้งให้ตั้งใจเก็บเกี่ยวความรู้ให้มากที่สุด เพราะเป็นโอกาสที่ดีที่ได้รับความรู้และเรียนรู้จากเจ้าของภาษา ซึ่งถือเป็นครั้งใหญ่สุดที่British Council จัดการอบรมในระดับทวีปเอเชียด้วย
อนึ่ง การอบรมตามโครงการดังกล่าวในปี2560ได้จัดทั่วทุกภูมิภาคของประเทศ เช่น ภาคตะวันออกเฉียงเหนือ ได้มี ดร.ศุภสิน ภูศรีโสม ผู้อํานวยการสํานักงานเขตพื้นที่การศึกษาประถมศึกษาขอนแก่น เขต 3 เป็นประธานเปิดการอบรมซึ่งจัดขึ้นที่โรงเรียนขอนแก่นวิทยายน และในระหว่างการอบรมได้มีคณะครูจาก 4 โรงเรียนได้แก่ โรงเรียนชลกัลยานุกูล จ.ชลบุรี, โรงเรียนเบ็ญจะมะมหาราช จ.อุบลราชธานี, โรงเรียนสุรนารีวิทยา จ.นครราชสีมา และโรงเรียนเฉลิมขวัญสตรี จ.พิษณุโลกไปศึกษาดูงานการบริหารจัดศูนย์การอบรมภาคตะวันออกเฉียงเหนือ เพื่อนําไปเป็นแนวทางการจัดอบรมพัฒนาของศูนย์พัฒนาครูภาษาอังกฤษ ศูนย์ที่ 5-8 ในช่วงเดือนกุมภาพันธ์ 2560 ต่อไปด้วย
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เรียกประชุมเตรียมความพร้อม ก่อนเปิดตัวศูนย์ปฏิบัติการต่อต้านข่าวปลอมที่กระทบต่อความปลอดภัยในชีวิตและทรัพย์สินของประชาชน 1 พ.ย.นี้
วันศุกร์ที่ 25 ตุลาคม 2562
รมว.กระทรวงดิจิทัลฯ เรียกประชุมเตรียมความพร้อม ก่อนเปิดตัวศูนย์ปฏิบัติการต่อต้านข่าวปลอมที่กระทบต่อความปลอดภัยในชีวิตและทรัพย์สินของประชาชน 1 พ.ย.นี้
รมว.กระทรวงดิจิทัลฯ เรียกประชุมเตรียมความพร้อม ก่อนเปิดตัวศูนย์ปฏิบัติการต่อต้านข่าวปลอมที่กระทบต่อความปลอดภัยในชีวิตและทรัพย์สินของประชาชน 1 พ.ย.นี้
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานการประชุมเตรียมการเปิดศูนย์ปฏิบัติการต่อต้านข่าวปลอมที่กระทบต่อความปลอดภัยในชีวิตและทรัพย์สินของประชาชน (Anti Fake News Center) โดยมีนายเอกสิทธิ์ คุณานันทกุล เลขานุการรัฐมนตรีว่าการกระทรวงดิจิทัลเพื่อเศรษฐกิจและสังคม นาวาอากาศเอกสมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม ตลอดจนคณะอนุกรรมการผู้ทรงคุณวุฒิด้านต่างๆ เข้าร่วม ซึ่งที่ประชุมสรุปสาระสําคัญ ดังนี้ 1.) แนวทางการดําเนินการเร่งรัดประสานความร่วมมือในการปฏิบัติงานร่วมกับหน่วยงานที่เกี่ยวข้องกว่า 200 หน่วยงาน เพื่อเป็นแหล่งข้อมูลในการชี้แจงข้อเท็จจริง 2) ศูนย์ปฏิบัติการต่อต้านข่าวปลอมที่กระทบต่อความปลอดภัยในชีวิตและทรัพย์สินของประชาชน (Anti Fake News Center) ในรูปแบบของ Digital Warrom ณ บริษัท ทีโอที จํากัด (มหาชน) โดยจะเปิดตัวศูนย์ปฏิบัติการฯ ในวันที่ 1 พฤศจิกายน 2562 ซึ่งจะมีเจ้าหน้าที่เฝ้าระวังติดตามกระแสข่าวอยู่ตลอดเวลา (Monitoring Team) พร้อมส่งเรื่องไปยังหน่วยงานที่เกี่ยวข้องในการตรวจสอบข้อมูลและเผยแพร่ข่าวสารที่ถูกต้อง 3) ตีกรอบการทํางานให้มีความชัดเจน เน้นข่าวสารที่มีผลกระทบกับสังคม โดยได้มีการกําหนดมีหลักเกณฑ์ในการพิจารณาที่เป็นมาตรฐาน ทั้งนี้ กระทรวงดิจิทัลฯ เตรียมจัดนิทรรศการ เพื่อการประชาสัมพันธ์ศูนย์ปฏิบัติการฯ ในวันที่ 29 ตุลาคม 2562 ณ ตึกบัญชาการ 1 ทําเนียบรัฐบาล
******************
รัฐบาลไทย-ข่าวทำเนียบรัฐบาล-กบข. เผยผลตอบแทนกองทุนแตะระดับ 4.4% มั่นใจยังปรับตัวได้ดีตามสภาพตลาดทุนและเศรษฐกิจไทย
วันอังคารที่ 3 กันยายน 2562
กบข. เผยผลตอบแทนกองทุนแตะระดับ 4.4% มั่นใจยังปรับตัวได้ดีตามสภาพตลาดทุนและเศรษฐกิจไทย
กบข. เผยตัวเลขผลตอบแทนการลงทุน ณ วันที่ 31 สิงหาคม 2562 กองทุนสามารถทําผลตอบแทน 4.4% ปรับตัวดีตามผลตอบแทนตลาดหุ้นไทย และตลาดหุ้นประเทศพัฒนาแล้ว เชื่อมั่นตลาดทุนยังไปได้ และเศรษฐกิจยังเติบโตได้ดีกว่าหลายประเทศแม้จะอยู่ในช่วงชะลอตัวบ้าง
นายวิทัย รัตนากร เลขาธิการคณะกรรมการ กองทุนบําเหน็จบํานาญข้าราชการ (กบข.) เปิดเผยตัวเลขการลงทุนของ กบข. ณ วันที่ 31 สิงหาคม 2562 กบข. บริหารสินทรัพย์ลงทุน (ส่วนของเงินกองสํารองรวมกับเงินกองสมาชิก) เป็นจํานวนเงินกว่า 9.5 แสนล้านบาท สามารถทําผลตอบแทนการลงทุน (ส่วนสมาชิก) ได้ 4.4% ซึ่งเป็นผลจากการที่ตลาดหุ้นปรับตัวให้ผลตอบแทนดีขึ้นนับตั้งแต่ช่วงต้นปีที่ผ่านมา โดยตลาดหุ้นไทยให้ผลตอบแทนอยู่ที่ 7.4% ส่วนตลาดหุ้นประเทศพัฒนาแล้วให้ผลตอบแทนถึง 15.2%
สําหรับปัจจัยแวดล้อมที่สําคัญด้านสภาพเศรษฐกิจของประเทศที่ส่งผลต่อการลงทุนนั้น กบข. ยังมั่นใจเศรษฐกิจไทยเติบโตได้ถึง 3% ซึ่งเป็นการได้รับอานิสงส์โดยตรงจากมาตรการกระตุ้นเศรษฐกิจของรัฐบาล งบประมาณ 3.16 แสนล้านบาท ที่จะเริ่มส่งผลดีในไตรมาสที่ 3/2562 ที่จะช่วยกระตุ้นเศรษฐกิจให้เติบโตเพิ่มขึ้นได้อีกประมาณ 0.3% ซึ่งดีกว่าประเทศอื่นท่ามกลางบรรยากาศเศรษฐกิจโลกช่วงขาลงนี้ โดยจากรายงานการเติบโตทางเศรษฐกิจพบว่าหลายประเทศมีตัวเลขเศรษฐกิจติดลบ ณ ไตรมาส 2/2562 อาทิ สิงคโปร์มีอัตราการเติบโตทางเศรษฐกิจติดลบที่ - 3.3% ส่วนเยอรมนีติดลบ - 0.1%
ทั้งนี้ การลงทุนของ กบข. มีการกระจายความเสี่ยงไปลงทุนในสินทรัพย์ที่หลากหลายใน 15 สินทรัพย์ลงทุน และมีการเฝ้าระวังติดตามสภาพเศรษฐกิจและตลาดทุนอย่างใกล้ชิด สําหรับตลาดหุ้นไทยนั้นคาดว่า Downside Risk ของตลาดน่าจะจํากัดบริเวณแนวรับอยู่ที่ 1,600 – 1,620 จุด ซึ่งหากไม่มีปัจจัยลบใหม่ ๆ ที่มีความรุนแรง และเมื่อผ่านพ้นช่วงเวลาการปรับลดคาดการณ์ผลกําไรของบริษัทจดทะเบียน รวมถึงสภาพเศรษฐกิจที่ผ่อนคลายมากขึ้นจากมาตรการต่าง ๆ ด้วยแล้ว เชื่อว่าตลาดหุ้นไทยจะค่อย ๆ ทยอยปรับตัวดีขึ้นได้ในระยะถัดไป อย่างไรก็ตาม ยังคงมีปัจจัยที่ต้องติดตาม คือ สถานการณ์สงครามการค้าสหรัฐ - จีน ซึ่งเป็นปัจจัยกดดันตลาดทุนอย่างต่อเนื่องมาตลอดตั้งแต่ช่วงกลางปี 2561 ที่ผ่านมา รวมถึงประเด็นที่ต้องจับตามองคือ ค่าเงินบาทที่แข็งค่าขึ้นถึง 6.3% ตั้งแต่ต้นปี 2562 ซึ่งเป็นการแข็งค่าที่สุดในภูมิภาค ปัจจุบัน เงินบาทไทยมีลักษณะการแข็งค่าคล้ายกับเงินเยนของญี่ปุ่น ซึ่งถูกใช้เป็นแหล่งหลบภัยเมื่อตลาดการเงินมีความผันผวน ทําให้มีเงินต่างชาติโยกเข้ามาลงทุนในตลาดหุ้น และพันธบัตรทั้งระยะสั้นและระยะยาวสลับกันไป ซึ่งการที่เงินบาทแข็งค่ามากนั้นจะส่งผลกระทบต่ออัตราการเติบโตด้านการส่งออกของประเทศได้
สอบถามข้อมูลเพิ่มเติมสําหรับสื่อมวลชน :
ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , มือถือ 099-465-6249, raviwan@gpf.or.th
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1.1 ล้านคน มีมูลค่าสินทรัพย์สุทธิประมาณ 9.5 แสนล้านบาท (ข้อมูล ณ 31 ส.ค. 2562)
รัฐบาลไทย-ข่าวทำเนียบรัฐบาล-รัฐรีเซ็ทจัดสรรหน้ากากอนามัย 2.3 ล้านชิ้นใหม่ ดีเดย์ 5 โมงเย็นนี้
วันอังคารที่ 31 มีนาคม 2563
รัฐรีเซ็ทจัดสรรหน้ากากอนามัย 2.3 ล้านชิ้นใหม่ ดีเดย์ 5 โมงเย็นนี้
นายบุณยฤทธิ์ กัลยาณมิตร ปลัดกระทรวงพาณิชย์ พร้อมด้วย นายธีรภัทร ประยูรสิทธิปลัดสํานักนายกรัฐมนตรี  นพ.ยงยศ ธรรมวุฒิ รองปลัดกระทรวงสาธารณสุข  นายรัฐศาสตร์ ชิดชู ผู้ช่วยปลัดกระทรวงมหาดไทย นายพงษ์ทร วิเศษสุวรรณ รองกรรมการผู้จัดการใหญ่บริษัทไปรษณีย์ไทย
และ นายนพร เกษจรัล กรรมการผู้จัดการบริษัท เอ็น เอ็น สกายเทรด จํากัด ร่วมเป็นสักขีพยานการขนส่งหน้ากากอนามัยจากโรงงานผู้ผลิตสู่การกระจายไปยังภูมิภาคของกระทรวงมหาดไทย โดยใช้บริการขนส่งของบริษัทไปรษณีย์ไทย
การกระจายรูปแบบใหม่นี้ จะมีคณะอนุกรรมการบริหารศูนย์บริหารจัดการสินค้าหน้ากากอนามัย พิจารณาจัดสรรให้กระทรวงสาธารณสุข และกระทรวงมหาดไทย โดยจัดสรรจากปริมาณการผลิต ณ ปัจจุบันที่ 2.3 ล้านชิ้นต่อวัน จากทั้งหมด 9 โรงงาน ออกจากโรงงานโดยรถขนส่งไปรษณีย์ ไปยังปลายทาง
โดยกระทรวงสาธารณสุขจะขนส่งไปยังปลายทางที่สาธารณสุขจังหวัด ส่วนของกระทรวงมหาดไทยจะขนส่งไปยังศาลากลางจังหวัด เพื่อผู้ว่าราชการจังหวัดนั้นๆ จะได้นําไปจัดสรรให้กับประชาชนกลุ่มเสี่ยง เช่น เจ้าหน้าที่ทํางานอย่างใกล้ชิดกับกลุ่มเสี่ยง อสม. พนักงานทําความสะอาดและเก็บขยะ รวมทั้งเจ้าหน้าที่ทหารและตํารวจในจุดตรวจพื้นที่เสี่ยงติดเชื้อ COVIC-19
วันนี้ จะมีการขนส่งหน้ากากอนามัยออกจากโรงงาน บริษัท เอ็น.เอ็น.สกายเทรด จํากัด ซึ่งเป็น 1 ในโรงงานผู้ผลิตหน้ากาก 9 โรง จํานวน 200,000 ชิ้นเพื่อจัดสรรให้จังหวัดในภาคกลางทั้งหมด 22 จังหวัด ทั้งนี้นายกรัฐมนตรีได้มอบหมายให้ นายธีรภัทร ประยูรสิทธิ ปลัดสํานักนายกรัฐมนตรี มาติดตามการดําเนินงานในส่วนที่เกี่ยวข้อง